《南华利侍者持{上虫下丙}和尚语至疏山请校入》
宋代·释慧空

曹溪大士出现世，谁其侍者道人利。
雷轰电激槌拂间，涓滴无遗水传器。
而今底事难覆藏，盖是火后茎茅长。
未言字字负此老，且要浩浩流诸方。
最初有个譊讹处，遍示知音著何语。
东山有语人未知，请问东湖老居士。

作者简介：释慧空（一○九六～一一五八），号东山，俗姓陈，福州（今属福建）人。年十四出家，初学于圆悟、六祖，后至疏山，为南岳下十四世，泐潭清禅师法嗣。高宗绍兴二十三年（一一五三），住福州雪峰禅院，次年退归东庵。二十八年卒，年六十三（《五灯会元》卷一八、《东山慧空禅师语录跋》）。有《东山慧空禅师语录》、《雪峰空和尚外集》传世。　释慧空诗，以续藏经本《东山慧空禅师语录跋》及日本旧刻《雪峰空和尚外集》（今藏北京图书馆）为底本，编为二卷。